Steun ons kultuurreuse ter wille van eie oorlewingFoto: pixabay.com Deur Marisa Engelbrecht Kultuur en kulturele groei is iets waaraan ons nie eerste dink in ŉ krisistyd soos dié wat ons nou beleef nie. Inteendeel – kaartjies vir teatervertonings en CD-aankope is waarskynlik van die eerste items wat uit ons begroting gesny gaan word as die Covid-19-pandemie verby is. Tog is mense in die kultuurbedryf die reuse wat as skadu’s van beskutting vir ons in hierdie krisis moet optree, en ons ná die krisis moet ophelp. Ons kan verwag dat sangers musiek gaan skryf wat die storie van die krisis gaan vertel en uitdrukking aan ons gevoelens daaroor gaan gee; dat dramaturge en akteurs die drama wat hom afgespeel het op die verhoog en in rolprente gaan vasvang; dat beeldhouers, skilders en ander kunstenaars die verhaal van dié stukkie geskiedenis in kuns gaan verewig. Kortom – hulle is die mense wat ons gaan help om emosioneel weer op die been te kom, deur ŉ stem en ŉ gesig te gee aan dít wat ons ervaar, verloor en geleer het. Gelukkig is daar maniere waarop jy die Afrikaanse kultuurgemeenskap kan ondersteun. Hier is ŉ paar wenke: